b'\n_START_ARTICLE_\nCannes\n_START_SECTION_\nGeografija\n_START_PARAGRAPH_\nKraj se nahaja v pokrajini Provansi na Azurni obali 36\xc2\xa0km zahodno od Nice.\n_START_SECTION_\nZgodovina\n_START_PARAGRAPH_\nV srednjem veku je bilo ozemlje Cannesa pod upraviteljstvom samostana L\xc3\xa9rins. Vse do zgodnjega 19. stoletja je ostal manj\xc5\xa1a poljedelska in ribi\xc5\xa1ka vas, osredoto\xc4\x8dena na hribu Le Suquet. V 30. letih 19. stoletja se je kraj z gradnjo po\xc4\x8ditni\xc5\xa1kih hi\xc5\xa1 za doma\xc4\x8do in tujo aristokracijo postopoma preobrazil v letovi\xc5\xa1ko mesto. Zasluge za to ima angle\xc5\xa1ki politik lord Henry Peter Brougham, ki je kupil zemljo zahodno od Le Suqueta ter s pomo\xc4\x8djo francoskih politikov pomagal k razvoju kraja. _NEWLINE_Danes je Cannes zimsko zdravili\xc5\xa1\xc4\x8de in morsko letovi\xc5\xa1\xc4\x8de. Pomemben je ribolov, pristani\xc5\xa1\xc4\x8de za jadrnice. Ukvarjajo se z letalsko, svilarsko industrijo in izdelavo parfumov. Mesto je najbolj znano po vsakoletnem mednarodnem filmskem festivalu.'